Malda
Kad širdį tau skausmas kaip peiliais suspaus, 
Kad žmonės pabėgs ir tavęs neužstos, 
Pakelk tada širdį nuo žemės aukščiau, 
O bus tau be žodžių kentėti lengviau. 
Ei, bėk prie galingos maldos: 
Ramiau tau krūtinė vaitos! 

Kaip balsimas sopulį kūne ramina 
Ir ugnį gesina, ir gydo žaizdas, 
Taip alpstančią širdį malda atgaivina 
Ir gydo kančias paslapčiausias visas!.. 
Bet tas josios galią tiktai tesupras, 
Kas kruviną širdį marina. 

Maironis
Eilėraščiai